Betogers maak amok in Steynsrus | Maroela Media
'n Gemeenskapsaal, 'n munisipale kantoor en die huis van 'n plaaslike polisiebeampte is Vrydag in die vroeë oggendure in Steynsrus in die Vrystaat met petrolbomme bestook en beskadig.
Kapt. Stephen Thakeng, polisiewoordvoerder, het gesê die voorvalle het omstreeks 01:00 plaasgevind nadat onrus vroeër vandeesweek in die omgewing uitgebreek het.
"'n Groep van nagenoeg 100 mense het Woensdag by die Matlwangtlwang-gemeenskapsaal saamgekom aangesien hulle ontevrede was omdat tien mense glo deur die plaaslike munisipaliteit aangestel is, sonder dat behoorlike prosedures gevolg is," het Thakeng gesê.
"Die groep het daarop aangedring om die burgemeester te sien. Die burgemeester kon egter nie na die saal gaan nie, waarna die betogers op 'n verwoestingstog gegaan het."
Volgens Thakeng is die Matlwangtlwang-gemeenskapsaal aan die brand gesteek asook 'n verbygaande voertuig van 'n inwoner van Viljoenskroon. Skade van nagenoeg R520 000 is tydens dié voorval aangerig.
"Die geweld het Vrydagoggend weer opgevlam waartydens nóg 'n gemeenskapsaal en die ander geboue aan die brand gesteek is. Die koste van vanoggend se skade moet nog vasgestel word," het Thakeng gesê.
Beamptes van die polisie se openbareorde-eenheid is na die toneel ontbied om die situasie in bedwang te bring.
Die polisie ondersoek sake van openbare geweld en brandstigting. Niemand is nog in verband met die voorvalle in hegtenis geneem nie.
betogings Steynsrus Vrystaat
Kom ek raai: Die polisie "monitor" die situasie! Absoluut onaanvaarbaar die die deel v die bevolking wat net mooi niks tot die ekonomie bydra nie, altyd die wetsgehoorsame burgers verontrief. En daarmee wegkom… Hou op om geboue en ander infrastruktuur wat beskadig word, te herstel. Dan is daar niks om verder af te brand nie. Die "gemeenskap" skiet hulself dus in die voet. Dis al uitweg.
Grond vir vlugtelingdorpe
Boere moet asseblief hulle plase beskikbaar stel om inwoners te hervestig wat uit dorpe gedruk word soos wat die chaos toeneem.
Kom nou Nathi. Verander gou die dorp se naam ook. Dink Firetown of Petrolbom of Meighty_ashoop sal goeie name wees!!!hehehe.
In die ou dae was dit die "Onluste eenheid" van die SAP, nou heet dit "Openbare Orde" – waar is die orde???????? Daar bly net verwoesting en rommel oor, orde is by die agterdeur uit!
Toe my man netnou kla dat ons huis darem bitter koud is vandag, het ek voorgestel hy steek dit aan die brand. Ten minste sal dit n ruk lank warm wees EN hy is in solidariteit met hoe n mens probleme in SA oplos!